Folketing
1999-02-11

Det er fuldstændig korrekt, hvad der står i det, men på den anden side, hvad er så formålet med at bare at sige: Æv bæv, I har brudt nogle valgløfter? Hvad er formålet med det? Er det måske ikke vigtigere at se en smule fremad? De borgerliges forslag til vedtagelse kan vi ikke leve med. Det er fremgået ganske klart, at det er en invitation til at fortsætte det samarbejde, som blev skabt omkring finansloven. Det er bestemt ikke attraktivt for os, tværtimod. Jeg kan også dårligt forestille mig, at det er attraktivt for Socialdemokratiet. Det er præcis det samarbejde, der har skabt de her enorme vanskeligheder for Socialdemokratiet. Og for at vi ikke skal stå sådan med benene fuldstændig i den blå luft, vil jeg godt komme et forslag til vedtagelse, som sådan set er et tilbud om et samarbejde her i Folketinget, et samarbejde, som er fremadrettet.